Priekšlikums Padomes lēmums atļaut Austrijas Republikai turpināt piemērot pasākumu, kas ir atkāpe no Direktīvas 2006/112/EK par kopējo pievienotās vērtības nodokļa sistēmu 168. panta /* COM/2009/0583 galīgā redakcija */





[pic] | EIROPAS KOPIENU KOMISIJA | Briselē, 29.10.2009 COM(2009) 583 galīgā redakcija Priekšlikums PADOMES LĒMUMS atļaut Austrijas Republikai turpināt piemērot pasākumu, kas ir atkāpe no Direktīvas 2006/112/EK par kopējo pievienotās vērtības nodokļa sistēmu 168. panta PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Saskaņā ar 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (turpmāk — “PVN direktīva”) 395. panta 1. punktu Padome ar vienprātīgu lēmumu pēc Komisijas priekšlikuma var atļaut jebkurai dalībvalstij ieviest īpašus pasākumus, kas ir atkāpes no minētās direktīvas noteikumiem, lai vienkāršotu pievienotās vērtības nodokļa (PVN) iekasēšanu vai nepieļautu atsevišķas nodokļu nemaksāšanas vai izvairīšanās no nodokļu maksāšanas formas. Vēstulē, kas 2009. gada 2. jūnijā reģistrēta Komisijas Ģenerālsekretariātā, Austrijas Republika lūdza atļauju turpināt piemērot pasākumu, kas ir atkāpe no PVN direktīvas 168. panta. Saskaņā ar PVN direktīvas 395. panta 2. punktu Komisija 2009. gada 10. septembra vēstulē informēja pārējās dalībvalstis par Austrijas lūgumu. 2009. gada 21. septembra vēstulē Komisija paziņoja Austrijai, ka tās rīcībā ir visa informācija, kas vajadzīga lūguma izvērtēšanai. | 120 | Vispārīgais konteksts Saskaņā ar PVN direktīvas 168. pantu nodokļa maksātājam ir tiesības atskaitīt PVN par precēm un pakalpojumiem, ko nodokļa maksātājs izmanto darījumiem, kuri jau aplikti ar nodokli. Taču atkāpes pasākums, kuru Austrija lūdz pagarināt, pilnībā atceļ tiesības atskaitīt PVN, ar ko apliktas preces un pakalpojumi, kuri vairāk nekā 90 % apmērā izmantoti nodokļa maksātāja personiskajām vajadzībām vai ar komercdarbību nesaistītiem mērķiem. Šis atkāpes pasākums ir atļauts ar Padomes 2004. gada 13. decembra Lēmumu 2004/866/EK (OV L 371, 18.12.2004., 47. lpp.). Komisija iepriekš ir pieļāvusi, ka šādas atkāpes pamatā ir nepieciešamība vienkāršot PVN iekasēšanas procedūru un ka galapatēriņa stadijā maksājamā pievienotās vērtības nodokļa apmēru tā ietekmē nenozīmīgi. Tādēļ atkāpe būtu jāatļauj, jo turpina pastāvēt situācija un fakti, uz kuriem pamatota sākotnējā atkāpe. Tomēr pagarinājuma termiņš būtu jāierobežo, lai pirms ikviena pagarinājuma pieprasījuma izskatīšanas, pamatojoties uz Austrijas sniegto atbilstošo informāciju, varētu noteikt, vai situācija, ar kuru pamatota atkāpes piemērošana, laika gaitā nav mainījusies. Tāpēc atkāpes piemērošanas termiņš jānosaka līdz 2012. gada 31. decembrim. | 130 | Spēkā esošie noteikumi priekšlikuma jomā Padomes 2004. gada 13. decembra Lēmums, ar ko Austrijas Republikai atļauj ieviest pasākumu, ar kuru atkāpjas no 17. panta noteikumiem Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 371, 18.12.2004., 47. lpp.). | 141 | Atbilstība pārējiem ES politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Nepiemēro. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums Ierosinātā lēmuma mērķis ir vienkāršot PVN iekasēšanas procedūru attiecībā uz precēm un pakalpojumiem, kuri lielākoties tiek izmantoti ar komercdarbību nesaistītiem mērķiem, un tam tādējādi ir iespējama labvēlīga ietekme. Tomēr šī ietekme nebūs liela, jo atkāpe ir piemērojama šaurā jomā un ir ierobežota laikā. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Atļauja Austrijai turpināt piemērot pasākumu, atkāpjoties no PVN direktīvas, — pilnībā atcelt nodokļa atskaitījuma tiesības gadījumos, kad nodokļa maksātāja preču un pakalpojumu izmantojums vairāk nekā 90 % apmērā paredzēts mērķiem, kas nav saistīti ar komercdarbību. | 310 | Juridiskais pamats PVN direktīvas 395. pants. | 329 | Subsidiaritātes princips Saskaņā ar PVN direktīvas 395. pantu dalībvalstij, kura vēlas ieviest pasākumus, kas ir atkāpes no minētās direktīvas, jāsaņem Padomes atļauja Padomes lēmuma veidā. Priekšlikumā tādējādi ievērots subsidiaritātes princips. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | 331 | Šis lēmums attiecas uz atļauju, ko piešķir dalībvalstij pēc tās pieprasījuma, un neuzliek nekādus pienākumus. | 332 | Ņemot vērā atkāpes ierobežoto darbības jomu, īpašais pasākums ir samērīgs ar izvirzīto mērķi. | Likumdošanas instrumentu izvēle | 341 | Saskaņā ar PVN direktīvas 395. pantu atkāpes no kopējiem PVN noteikumiem ir iespējamas vienīgi ar Padomes atļauju, tai lemjot vienprātīgi pēc Komisijas priekšlikuma. Padomes lēmums ir vispiemērotākais tiesību akts, jo to var adresēt atsevišķām dalībvalstīm. | IETEKME UZ BUDžETU | 409 | Priekšlikums neietekmē Kopienas budžetu. | PAPILDU INFORMāCIJA | Pārbaudes/pārskatīšanas/termiņa izbeigšanās klauzula | 533 | Priekšlikumā ir iekļauta termiņa izbeigšanās klauzula. | E-4931 | Priekšlikums PADOMES LĒMUMS atļaut Austrijas Republikai turpināt piemērot pasākumu, kas ir atkāpe no Direktīvas 2006/112/EK par kopējo pievienotās vērtības nodokļa sistēmu 168. panta EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu, ņemot vērā Komisijas priekšlikumu, tā kā: (1) Vēstulē, kas 2009. gada 2. jūnijā reģistrēta Komisijas Ģenerālsekretariātā, Austrijas Republika lūdza atļauju turpināt piemērot pasākumu, kas ir atkāpe no Direktīvas 2006/112/EK noteikumiem, kuri regulē nodokļa atskaitījuma tiesības, un kas sākotnēji tika atļauts ar Padomes Lēmumu 2004/866/EK[2] saskaņā ar tobrīd piemērojamo Sesto direktīvu 77/388/EK[3]. (2) Saskaņā ar Direktīvas 2006/112/EK 395. panta 2. punktu Komisija 2009. gada 10. septembra vēstulē informēja pārējās dalībvalstis par Austrijas lūgumu. 2009. gada 21. septembra vēstulē Komisija paziņoja Austrijai, ka tās rīcībā ir visa informācija, ko tā uzskata par vajadzīgu lūguma izvērtēšanai. (3) Lai vienkāršotu PVN iekasēšanu, atkāpes pasākuma mērķis ir pilnībā atcelt tiesības atskaitīt PVN, ar kuru apliktas preces un pakalpojumi, kas vairāk nekā 90 % apmērā izmantoti nodokļa maksātāja vai tā darbinieku personiskajām vajadzībām vai vispār izmantoti ar komercdarbību nesaistītiem mērķiem. (4) Pasākums ir atkāpe no Direktīvas 2006/112/EK 168. panta, kurā ir noteikts vispārējs nodokļa atskaitījuma princips, un tā mērķis ir vienkāršot PVN iekasēšanu. Galapatēriņa stadijā maksājamā nodokļa summa tiek ietekmēta nenozīmīgi. (5) Juridiskie un faktiskie apstākļi, uz kuru pamata patlaban piemēro vienkāršošanas pasākumu, nav mainījušies un turpina pastāvēt. Tādēļ ir jāpiešķir Austrijai atļauja piemērot vienkāršošanas pasākumu papildu laikposmā, kas ir ierobežots līdz 2012. gada 31. decembrim, lai pasākumu varētu izvērtēt. (6) Atkāpei nebūs negatīvas ietekmes uz Eiropas Kopienas pašu resursiem, ko veido PVN, IR PIEŅĒMUSI ŠO LĒMUMU. 1. pants Atkāpjoties no Direktīvas 2006/112/EK 168. panta, Austrijas Republika drīkst atcelt tiesības atskaitīt PVN, ar kuru apliktas preces un pakalpojumi, kas vairāk nekā 90 % apmērā izmantoti nodokļa maksātāja vai tā darbinieku personiskajām vajadzībām vai vispār izmantoti ar komercdarbību nesaistītiem mērķiem. 2. pants Šo lēmumu piemēro līdz 2012. gada 31. decembrim. 3. pants Šis lēmums ir adresēts Austrijas Republikai. Briselē, Padomes vārdā — priekšsēdētājs [1] OV L 347, 11.12.2006., 1. lpp. [2] OV L 371, 18.12.2004., 47. lpp. [3] OV L 145, 13.6.1977., 1. lpp.